கேள்வி: கோச்செர்லாகோட்டா இரங்கதாம இராவ் - தொழில் குறித்து விரிவாக சொல்லுங்கள்.
பதில்: 1924 ஆம் ஆண்டில், இவர், சென்னை பல்கலைக்கழகத்தில் ஆராய்ச்சி அறிஞர் முனைவர் ஏ. எல். நாராயணனுடன் சேர்ந்தார். நாட்டில் எங்குமில்லாத முதல் விகித நிறமாலையியல் ஆய்வகத்தை உருவாக்க இவர்கள் இருவரும் பணியாற்றினர். 1930 ஆம் ஆண்டில் இலண்டன் லண்டன் இம்பீரியல் கல்லூரி பேராசிரியர் ஏ. பௌலர் இவரது உமிழ் நிறமாலை ஆராய்ச்சிக்கு இரண்டு ஆண்டுகள் வழி நடத்தினார். இதற்காக இவருக்கு இலண்டன் பல்கலைக்கழகம் அறிவியலில் சான்றிதழ் பட்டம் வழங்கப்பட்டது. 1930ஆம் ஆண்டில், பெர்லின் இயற்பியல் தொழில்நுட்ப ஆராய்ச்சி ஆய்வகத்தில் பேராசிரியர் எஃப். பாஸ்கனின் கீழ் ஆறு மாதங்களும், சுவீடன் உப்சாலாவில் பேராசிரியர் மன்னே சீக்பானின் கீழ் ஆறு மாதங்களுக்கும் வெற்றிட நிறமாலையியலில் பணிபுரியும் வாய்ப்பு இவருக்கு கிடைத்தது. நிறமாலையியல் துறையில் தான் கொண்டிருந்த ஆர்வம் காரணமாக, ஜெர்மனியின் போட்ஸ்டாமில் தனது சொந்த செலவில் தனது வடிவமைப்பில் வெற்றிட நிறமாலைக் கருவியை உருவாக்கினார். இராவ், 1949-57 வரை ஆந்திர பல்கலைக்கழக கல்லூரிகளின் முதல்வராக இருந்தார். ஆந்திர பல்கலைக்கழகத்தில் (1966–72) இயற்பியல் பேராசிரியராக நியமிக்கப்பட்ட இவர், திருப்பதி (1954) சிறீ வெங்கடேசுவரா பல்கலைக்கழகம் நிறுவுவதற்கான சிறப்பு அதிகாரியாகவும் இருந்தார்.
கேள்வி: கோச்செர்லாகோட்டா இரங்கதாம இராவ் - பங்களிப்புகள் குறித்து விரிவாக சொல்லுங்கள்.
பதில்: ஆந்திர பல்கலைக்கழக இயற்பியல் துறையில் தனது ஆரம்பகால வாழ்க்கையின் போது, தனது தந்தையின் பெயரான கோச்செர்லகோட்டா வெங்கடா நரசிங்க ராவ் என்ற பெயரில் உதவித்தொகையை நிறுவினார். ஜெய்பூர் விக்ரம் தேவ் அறிவியல் மற்றும் தொழில்நுட்பக் கல்லூரியின் இயற்பியல் துறையில் ஒரு வாசகராக இருந்தபோது, இவர் தனது மறைந்த தந்தையின் நினைவாக ஒரு ஆராய்ச்சி உதவித்தொகையை நிறுவினார்.Annual Register of Andhra University